**DAROVACIA ZMLUVA**

**o poskytnutí finančných prostriedkov č. ....../**

uzatvorená podľa § 628 a nasl. zákona č. 40/1964 Zb. Občianskeho zákonníka v znení neskorších predpisov

(ďalej len „**zmluva**“)

uzatvorená medzi zmluvnými stranami :

**Titil, meno a priezvisko:**

**Dátum narodenia:**

**Adresa bydliska:**

**Bankové spojenie:**

**Číslo účtu:**

**Kontakty:**

(ďalej len „**darca**“)

**Občianske združenie Múdrosťou do sveta**

so sídlom: Oravská cesta 11, 010 01, Žilina

IČO: 53694309

V zastúpení: Mgr. Martin Isteník

Bankové spojenie: Slovenská sporiteľňa, a. s.

IBAN: SK81 0900 0000 0051 8321 4206

Registrácia : Ministerstvo vnútra SR, číslo: VVS/1-900/90-61372

Kontakty:

(ďalej len „**obdarovaný**“)

**Čl. I.**

**Predmet a účel zmluvy**

1. Predmetom tejto zmluvy je poskytnutie peňažného daru vo výške.......................Eur (slovom...................................................................................) za účelom finančného zabezpečenia potrieb vyplývajúcich z cieľov občianskeho združenia Múdrosťou do sveta.
2. Darca poukáže uvedený peňažný dar na účet obdarovaného prevodom na bankový účet uvedený v záhlaví tejto zmluvy do 7 dní odo dňa účinnosti tejto zmluvy, alebo zložením sumy v hotovosti do pokladnice občianskeho združenia do 7 dní od podpisu tejto zmluvy.
3. Obdarovaný peňažný dar s vďakou prijíma a prehlasuje, že obdržaný peňažný dar použije výlučne na účel dohodnutý v článku I ods. 1 tejto zmluvy.

**Čl. II**

**Ostatné dohodnuté podmienky**

1. Na požiadanie darcu je obdarovaný povinný preukázať, že poskytnutý peňažný dar použil na dohodnuté účely, pokiaľ sa nedohodli inak.
2. Pokiaľ obdarovaný preukáže použitie peňažného daru podľa tejto zmluvy, darca nie je oprávnený opätovne požadovať preukázanie použitia príspevku.
3. Zmluvné strany môžu po vzájomnej dohode zmeniť účel použitia daru.
4. Na práva a povinnosti účastníkov, ktoré nie sú upravené touto zmluvou, sa primerane vzťahujú ustanovenia Občianskeho zákonníka č. 40/1964 Zb. v platnom znení o darovaní- ustanovenia §§ 628 až 630.
5. Darca je oprávnený primeraným spôsobom zverejňovať informáciu o poskytnutých finančných prostriedkoch, ktoré sú predmetom tejto zmluvy.

**Čl. III.**

**Záverečné ustanovenia**

1. Táto zmluva je uzatvorená na základe slobodnej vôle zmluvných strán, bez nátlaku alebo iných vzájomne nevýhodných podmienok.
2. Túto zmluvu možno doplniť alebo zmeniť len na základe písomných dodatkov a to po vzájomnej dohode zmluvných strán.
3. V zmysle zákona č. 18/2018 Z. z. o ochrane osobných údajov zmluvné strany svojím podpisom vzájomne súhlasia so spracovaním údajov pre svoje potreby a potreby v bezprostrednom styku s inými právnickými, prípadne fyzickými subjektmi a ich použitím na dokumentoch a v evidencii v rozsahu a spôsobom stanoveným zákonmi SR.
4. Zmluvné strany sa zaväzujú zachovávať mlčanlivosť o všetkých skutočnostiach, ktoré majú povahu dôverných informácií a informácií tvoriacich obchodné tajomstvo a tiež o iných skutočnostiach, o ktorých sa dozvedia počas plnenia predmetu tejto zmluvy. Mlčanlivosť budú zachovávať vždy, s výnimkou ak nie je všeobecne záväznými právnymi predpismi ustanovené inak, alebo ak je to vylúčené z dôvodu plnenia predmetu tejto zmluvy, prípadne pre potreby tretích osôb pri plnení zákonných povinností/napr. daňový úrad, súd a pod/.
5. Táto zmluva nadobúda platnosť dňom jej podpísaním zmluvnými stranami a účinnosť dňom poskytnutia finančného daru darcom v prospech obdarovaného.
6. Táto zmluva je vyhotovená v dvoch vyhotoveniach, z ktorých každé má povahu originálu. Zmluvné strany si zmluvu prečítali a na znak súhlasu s jej obsahom ju vlastnoručne podpísali.
7. Každá zmluvná strana obdrží po jednom vyhotovení.

V Žiline dňa .....................

............................................. .......................................................

 **darca**  **obdarovaný**